Bokpakker SiS bok

SiS bok har som mål å lage bokpakker i de fleste studieretninger.
Det er forskjellige kriterier og utfordringer knyttet til dette.

Det må være minst 3 bøker for at det skal bli en bokpakke. Flere studier har kun én eller to obligatoriske bøker.

Bokpakkene kan lages for et emne, eller en studieretning. Bøkene som er med i bokpakkene skal være satt opp som obligatoriske på pensum, da vi ser mange studenter ikke ønsker anbefalt litteratur.

Bøker som er nye det siste året er bundet av fastprisavtalen i bokbransjen, og kan ikke rabatteres. Disse kan derfor ikke være med i bokpakkene.

For enkelte studieretninger, hvor valgfag er involvert, blir det vanskelig å lage bokpakker da vi ikke vet hvor mange som har valgt de ulike fagene. Dette gjelder også for emner som har valgfritt pensum, der man kan velge en av to bøker, eller to av fire.

Det tar tid å lage bokpakker, det skal vurderes, utregnes, snakkes med forelesere, pakkes mm, men vi ser at studentene finner det praktisk og det er det for oss også. Vi vil derfor gjøre vårt beste for å lage flest mulig pakker, men det er dessverre ikke mulig å oppfylle ønsket om pakker til alle studier.

I tillegg må nevnes rabattappen, Akademika, hvor man får 50% rabatt på hver 5. bok. Denne kan benyttes i de tilfeller vi ikke har bokpakke.

E-bøker:

Regjeringen ønsker å digitalisere utdanningen og fra høsten 2019 er det krav om at lærebøker for høyere utdanning skal finnes som e-bøker. E-bøker lastes som kjent ned fra nettet og ettersom SiS bok ikke driver egen netthandel, har vi foreløpig ikke mulighet for å tilby e-bøker. Et alternativ er å selge lisenser/koder over disk, dette jobbes med i Akademikakjeden som vi er medlem av.

Papirbøker er momsfrie, mens e-bøker er momspliktig. De kan derfor ikke selges sammen i en pakke. Det jobbes for øvrig med å fjerne momsen fra e-bøker også.

Norge er enda i startfasen når det gjelder digitale læremidler og mye er usikkert. Vi vet enda ikke om forlagene ønsker å selge e-bøker direkte til sluttkunde, eller via et forhandlingsledd. Fremtiden vil vise, og den er absolutt spennende!